रेललाइन और प्रस्तावित नेशनल हाइवे का मार्ग बदलने की आशंका पर भड़के लोग
बॉर्डरएरिया की रावलामंडी, 365 हेड, खाजूवाला पूगल इलाके में रेल लाइन बिछाने के अलावा भारत पर्वतमाला के तहत बनने वाले प्रस्तावित नेशनल हाइवे का मार्ग बदलने की चल रही तैयारी का विरोध शुरू हो गया है। इस संबंध में बुधवार को व्यापार मंडल भवन में विभिन्न संगठनों की सामूहिक बैठक हुई।
वक्ताओं ने कहा कि केंद्रीय सड़क परिवहन मंत्री नितिन गडकरी ने पिछले साल घोषणा की थी कि अमृतसर से कांडला बंदरगाह नेशनल हाइवे को करणपुर से आगे घड़साना-रावलामंडी, 365 हेड, खाजूवाला होते हुए आगे उसी हाइवे में मिलान करेंगे। यही घोषणा टीटी भी कर चुके हैं। लेकिन अब जानकारी मिली है कि रेललाइन हाइवे को घड़साना से रावलामंडी की तरफ ले जाकर छतरगढ़ होते हुए आगे बीकानेर के पास उसी हाइवे में मिलान करेंगे। किसान संघर्ष समिति अध्यक्ष हनुमान कड़वासरा ने कहा कि अगर प्रस्तावित मार्ग बदला तो निश्चित विरोध करेंगे।
बैठक में व्यापार मंडल अध्यक्ष रामकुमार सिहाग, भूपराम मंडा, कलवंतसिंह, भारत विकास परिषद अध्यक्ष लालचंद भादू, बिश्नोई सभा समिति अध्यक्ष रामस्वरूप गोदारा, महेंद्र भादू, अखिल भारतीय बिश्नोई महासभा डायरेक्टर बंशीलाल गोदारा, डॉ. दौलतराम मंगा, कुलदीप चौधरी, वासुदेव अग्रवाल सहित कई लोगों ने भाग लिया।
रावलामंडी. व्यापार मंडल भवन में चर्चा करते विभिन्न संगठनों के पदाधिकारी।
hin_Deva hin_Deva hin_Deva awa_Deva hin_Deva